**Podaci vezani uz natječaj za prijam u službu u Jedinstveni upravni odjel na neodređeno vrijeme na**

**radno mjesto:**

**Referent za zdravstvo, socijalnu skrb, školstvo i predškolstvo te administrativne poslove EU projekata – 1 izvršitelj**

Javni natječaj je objavljen u Narodnim novinama br. 142/22 od 7. prosinca 2022. godine.

Opis poslova:

1. pribavlja i provodi kontrolu dokumentacije iz različitih evidencija potrebnu za provođenje upravnog postupka iz područja socijalne skrbi, školstva i predškolstva
2. obavlja poslove pripreme provođenja postupka dodjele stipendija
3. pribavlja i provodi kontrolu dokumentacije za projektne aktivnosti koje imaju za cilj ostvarenje rezultata i ciljeva EU projekta, sudjeluje u provedbi aktivnosti redovnog izvještavanja financijskog upravljanja EU projektom,
4. sudjeluju u administrativnim i logističkim poslovima povezivanja dionika EU projekta
5. daje odgovore po predmetima u okviru svoje nadležnosti, prima stranke i rješava po zahtjevima istih u okviru svoje nadležnosti
6. provodi i obavlja administrativne i tehničke poslove za potrebe načelnika
7. izvršava naloge pročelnika i voditelja odsjeka koji se odnose na službu.

**Osnovna bruto plaća: 10.378,92 kn**

Provjera znanja i sposobnosti:

Obuhvaća pisano testiranje, provjeru rada na računalu i intervju.

Najmanje pet dana prije održavanja testiranja objavit će se putem internet stranice i oglasne ploče Općine Viškovo vrijeme održavanja testiranja. Kandidati koji ispunjavaju formalne uvjete iz oglasa bit će pozvani na pisano testiranje i provjeru rada na računalu putem e-maila navedenog na prijavi na oglas.

Na istoj internet stranici i oglasnoj ploči objavit će se vrijeme održavanja intervjua i to najmanje pet dana prije održavanja intervjua. Intervju se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju i provjeri praktičnog rada. Kandidati koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju i provjeri praktičnog rada bit će pozvani na intervju putem e-maila navedenog na prijavi na oglas.

Područje pisanog testiranja obuhvaća područje lokalne i područne (regionalne) samouprave, područje zdravstva i socijalne skrbi te područje školstva i predškolstva, područje EU projekta.

**Pravni i drugi izvori provjere znanja:**

* Zakon o lokalnoj i područnoj (regionalnoj) samoupravi (Narodne novine br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20)
* Zakon o općem upravnom postupku (Narodne novine br. 47/09, 110/21)
* Zakon o socijalnoj skrbi ( Narodne novine br. 18/22)
* Zakon o zdravstvenoj zaštiti (Narodne novine br. 100/18, 125/19, 147/20, 119/22)
* Zakon o predškolskom odgoju i obrazovanju (Narodne novine br. 10/97, 107/07, 94/13, 98/19, 57/22),
* Zakon o službenicima i namještenicima u lokalnoj i područnoj (regionalnoj) samoupravi (Narodne novine br. 86/08, 61/11, 4/18, 112/19)
* Uredba o uredskom poslovanju (Narodne novine br. 75/21)
* Odluka o posebnim oblicima pomoći („Službene novine Općine Viškovo“ broj: 4/22, 18/22)
* Odluka o pravu na jednokratnu godišnju novčanu pomoć starijim osobama („Službene novine Općine Viškovo“ broj 10/20. i 13/20.)
* Odluka o socijalnoj skrbi (“Službene novine Primorsko – goranske županije“ broj 52/11. i „Službene novine Općine Viškovo broj 12/16., 5/17., 16/17., 2/19., 17/19., 4/20., 19/21., 7/22, 18/22)
* Odluka o sufinanciranju nabave radnih bilježnica za učenike osnovnih škola („Službene novine Općine Viškovo“ broj 8/20.)
* Odluka o sufinanciranju redovitog programa predškolskog odgoja i obrazovanja u Općini Viškovo  („Službene novine Općine Viškovo“ broj: 12/18., 17/19., 7/20.)
* Odluka o uvjetima i načinu sufinanciranja djelatnosti dadilja  („Službene novine Općine Viškovo“ broj: 14/19., 7/20.)
* Odluka o sufinanciranju posebnog programa predškolskog odgoja i obrazovanja u zdravstvenim ustanovama koje provode posebni program predškolskog odgoja i obrazovanja za djecu s teškoćama u razvoju („Službene novine Općine Viškovo“ broj: 12/18., 17/19., 7/20.)
* Opći uvjeti koji se primjenjuju na projekte financirane iz europskih strukturnih i investicijskih fondova u financijskom razdoblju <https://strukturnifondovi.hr/eu-fondovi/eu-fondovi-2021-2027/>
* Upute za korisnike sredstava vezano uz informiranje, komunikaciju i vidljivost projekata financiranih u okviru Europskog fonda za regionalni razvoj (EFRR), Europskog socijalnog fonda (ESF) i Kohezijskog fonda (KF) za razdoblje 2014.-2020. <https://strukturnifondovi.hr/wp-content/uploads/2017/03/Upute-za-korisnike-zadnja-verzija.pdf>
* Operativni program Učinkoviti ljudski potencijali <https://strukturnifondovi.hr/wp-content/uploads/2022/11/Program-Ucinkoviti-ljudski-potencijali-2021.-2027_.pdf>
* Europski strukturni i investicijski fondovi <https://strukturnifondovi.hr/>